Un tânăr și-a uitat rucsacul plin cu droguri în gară și a sunat la poliție ca să aibă grijă de el.
Un tânăr din Germania și-a uitat rucsacul cu droguri într-o gară și a sunat la poliție, ca să i-l păstreze. Când a venit după el, a plecat cu rucsacul, desigur, gol, și cu o plângere penală.
Un tânăr în vârstă de 21 de ani și-a uitat în Gara Centrală din Essen rucsacul și a sunat el însuși la poliție, rugând agenții să aibă grijă de el, pentru a-l putea recupera în curând.Nu ar fi nicidecum neobișnuită o astfel de întâmplare, doar că în rucsac tânărul avea droguri, transmite Süddeutsche Zeitung. Tânărul nu s-a îndurat să le piardă, sperând, probabil, că agenții de poliție vor fi atât de "discreți", încât îi vor înmâna geanta neatinsă.Când au găsit geanta, ofițerii de poliție i-au verificat mai întâi conținutul, din motive de securitate. Nu mică le-a fost mirarea când înăuntru au descoperit marijuana și accesorii pentru consumul de droguri.La scurt timp, tânărul posesor al drogurilor, a venit să-și ridice lucrurile. A primit rucsacul, însă fără conținut, și s-a ales și cu o plângere penală, a precizat poliția.